Nomen - Komposita 3
Channel: EDUCRED Gimnaziu
Date: 24/10/2022

Scopul urmărit de resursa educațională deschisă
Resursa educațională deschisă exersează competența de identificare, aplicare și exersare a formării substantivelor compuse în limba germană, în contexte de comunicare uzuală.
Formarea substantivelor compuse se face foarte des in limba germană. Un substantiv compus este format din mai multe cuvinte diferite care alcătuiesc un cuvânt nou cu un înteles nou. Un subtantiv compus este alcătuit din cel puțin două cuvinte. Un substantiv compus poate fi format și din mai multe cuvinte. Uneori este alcătuit din patru, cinci, șase sau mai multe cuvinte separate. La un substantiv compus, ultimul substantiv decide genul noului sunstantiv format.
Realizarea sarcinilor de învățare de către elevi presupune:
Prezentarea succintă în slide-urile 6, 7, 8, 9 din resursa educațională, a modalităților de alcătuire a substantivelor compuse, astfel: substantiv + substantiv; verb + substantiv; adjectiv + substantiv; adverb + substantiv;
Sarcina de învățare nr. 1: Ergänze!/ Completează! – Pe baza informațiilor prezentate în slide-urile 6, 7, 8, 9 elevii vizualizează modalitatea de formare a substantivului compus și completează enunțul în funcție de preferințe. În vederea unei exersări  eficiente a modalității de formare a substantivelor compuse, profesorul atenționează asupra existenței consoanei „s”, întotdeauna când, în procesul de compunere, sunt alăturate două substantive. 
Sarcina de învățare nr. 2: Was ist das Wort?/ Care este cuvântul? – Elevii vizualizează imaginea, identifică o corespondență între părțile de imagine și substantive și alcătuiesc noul substantiv compus.
Sarcina de învățare nr. 3: Bilde zusammengesetze Wörter! Alcătuiește substantive compuse! Se prezintă un substantiv urmat de un enunț, în care se explică o caracteristică a acestuia. Sarcina de învățare constă în identificarea și transcrierea/ prezentarea orală a substantivului compus nou format. 
Sarcinile de învățare sunt urmate de o secvență în care se reiterează aspectele referitoare la:
contopirea a două substantive, situație în care se folosește consoana „s”, ca legătură între cele două substantive;
articolul hotărât al noului substantiv compus care este preluat întotdeauna de ultimul substantiv.
 Rezultate așteptate ale utilizării resursei de către elevi 
- recunoașterea și utilizarea în contexte concise și clare a sensului substantivului compus nou format, 
- identificarea corectă a noului susbtantiv compus format în funcție de genul ultimului substantiv din binomul substantivelor;
De remarcat, situația de identificare a genului substantivelor compuse este facilă în cazul alcătuirii acestora dintr-un verb/ adverb/ adjectiv + substantiv;
semnificația noului substantiv compus care pornește întotdeauna de la ultima componentă a cuvântului compus.
Conceptul-cheie pe care se structurează resursa deschisă este flexibilizarea sarcinilor de lucru care poate conduce la creșterea relevanței intervențiilor elevului atât în grupul de lucru,  în relația cu profesorul/ interlocutorul, cât și în mediul socio-lingvistic unde poate aplica achizițiile dobândite/aprofundate.

Autor: Luminița Stoian